CELEX: 31964L0433
Language: el
Date: 1964-06-26 00:00:00
Title: Οδηγία 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων

Avis juridique important

|

31964L0433

Οδηγία 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων  /* Κωδικοποιημένη έκδοση πρβλ. 375Y0820(02) */  

Επίσημη Εφημερίδα αριθ. 121 της 29/07/1964 σ. 2012 - 2032 Φινλανδική ειδική έκδοση: Κεφάλαιο 3 τόμος 1 σ. 0089  Δανική ειδική έκδοση: Σειρά I Κεφάλαιο 1963-1964 σ. 0175  Σουηδική ειδική έκδοση: Κεφάλαιο 3 τόμος 1 σ. 0089  Αγγλική ειδική έκδοση: Σειρά I Κεφάλαιο 1963-1964 σ. 0185  Ελληνική ειδική έκδοση: Κεφάλαιο 03 τόμος 1 σ. 0129  Ισπανική ειδική έκδοση: Κεφάλαιο 03 τόμος 1 σ. 0101  Πορτογαλική ειδική έκδοση : Κεφάλαιο 03 τόμος 1 σ. 0101 

++++ΟΔΗΓΙΑ ΤΟΥ ΣΥΜΒΟΥΛΙΟΥ  της 26ης Ιουνίου 1964  περί υγειονομικών προβλημάτων στον τομέα των ενδοκοινονικών συναλλαγών νωπών κρεάτων  ( 64/433/ΕΟΚ )  ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως τα άρθρα 43 και 100 ,  την πρόταση της Επιτροπής ,  τη γνώμη της Συνελεύσεως ( 1 ) ,  τη γνώμη της Οικονομικής και Κοινωνικής Επιτροπής ( 2 ) ,  Εκτιμώντας :  ότι ο κανονισμός αριθ . 20 του Συμβουλίου περί βαθμιαίας δημιουργίας κοινής οργανώσεως αγοράς στον τομέα του χοιρείου κρέατος ( 3 ) έχει τεθεί ήδη σε εφαρμογή και ότι παρόμοιος κανονισμός προβλέπεται για τον τομέα του βοείου κρέατος   ότι ο κανονισμός αριθ . 20 του Συμβουλίου αντικαθιστά τα πολλαπλά και παραδοσιακά μέτρα προστασίας στα σύνορα με ένα ομοιόμορφο σύστημα το οποίο προορίζεται να διευκολύνει ιδίως τις ενδοκοινοτικές συναλλαγές  ότι ο προβλεπόμενος για το βόειο κρέας κανονισμός αποσκοπεί επίσης στην εξάλειψη των εμποδίων στις συναλλαγές αυτές   ότι η θέση σ ' εφαρμογή των προαναφερομένων κανονισμών δεν θα έχει τα αναμενόμενα αποτελέσματα για όσο χρόνο οι ενδοκοινονικές συναλλαγές βοοειδών και χοιροειδών θα παρεμποδίζονται από τις διαφορές που υπάρχουν στα Κράτη Μέλη επί θεμάτων υγειονομικών προδιαγραφών στον τομέα των κρεάτων   ότι είναι αναγκαίο για την εξάλειψη των διαφορών αυτών να γίνει προσέγγιση των διατάξεων των Κρατών Μελών που αφορούν υγειονομικά θέματα , παράλληλα με τους κανονισμούς που έχουν ήδη εκδοθεί ή ευρίσκονται υπό επεξεργασία ως προς τη βαθμιαία δημιουργία κοινής οργανώσεως αγοράς   ότι η προσέγγιση αυτή πρέπει να αποβλέπει ιδιαίτερα να καταστήσει ενιαίους τους όρους υγιεινής των κρεάτων στα σφαγεία και τα εργαστήρια τεμαχισμού καθώς και στον τομέα της εναποθηκεύσεως και της μεταφοράς των κρεάτων  ότι κρίνεται αναγκαίο να ανατεθεί στις αρμόδιες αρχές των Κρατών Μελών η μέριμνα για την έγκριση , όσον αφορά τις ενδοκοινοτικές συναλλαγές , των σφαγείων και των εργαστηρίων τεμαχισμού τα οποία πρέπει να ανταποκρίνονται στους όρους υγιεινής που καθορίζονται στην παρούσα οδηγία και την εξασφάλιση της τηρήσεως των όρων που προβλέπονται για την εγκριση αυτή  ότι πρέπει να προβλεφθεί επίσης έγκριση των ψυκτικών εγκαταστάσεων εκ μέρους των Κρατών Μελών   ότι η χορήγηση πιστοποιητικού καταλληλότητος , το οποίο συντάσσεται από επίσημο κτηνίατρο της χώρας αποστολής κρίθηκε το πλέον κατάλληλο μέσο για να παρέχεται στις αρμόδιες αρχές της χώρας προορισμού η διαβεβαίωση ότι αποστολή κρεάτων ανταποκρίνεται στις διατάξεις της παρούσης οδηγίας  ότι το πιστοποιητικό αυτό πρέπει να συνοδεύει την αποστολή των κρεάτων μέχρι τον τόπο προορισμού   ότι τα Κράτη Μέλη πρέπει να έχουν το δικαίωμα να αρνούνται την εισαγωγή στο έδαφός τους , κρεάτων που θα αποδειχθούν ακατάλληλα για την ανθρώπινη κατανάλωση ή δεν θα ανταποκρίνονται στις κοινοτικές διατάξεις περί υγειονομικών θεμάτων   ότι , αν υγειονομικοί λόγοι δεν αντιτίθενται και αν ο αποστολεύς ή ο εντολοδόχος του το ζητήσει , πρέπει να επιτρέπεται σ ' αυτόν η επαναποστολή των κρεάτων   ότι για να καταστεί δυνατό στους ενδιαφερόμενους , να εκτιμήσουν τους λόγους στους οποίους βασίσθηκε απαγόρευση ή περιορισμός , είναι σκόπιμο τα αίτια αυτών να γνωστοποιούνται στον αποστολέα ή τον εντολοδόχο του , καθώς και , σε ορισμένες περιπτώσεις , στις αρμόδιες αρχές της χώρας αποστολής   ότι πρέπει να παρέχεται στον αποστολέα , στην περίπτωση κατά την οποία προκύπτει διαφωνία μεταξύ αυτού και των αρχών του Κράτους Μέλους προορισμού ως προς το βάσιμο απαγορεύσεως ή περιορισμού , η δυνατότητα να ζητεί την γνώμη πραγματογνώμονος κτηνιάτρου , ο οποίος επιλέγεται από κατάλογο που συντάσσεται από την Επιτροπή   ότι είναι εν τούτοις σκόπιμο να προβλεφθεί ταχεία κοινοτική διαδικασία για τη ρύθμιση των διαφορών οι οποίες θα προκύψουν μεταξύ των Κρατών Μελών όσον αφορά το βάσιμο της εγκρίσεως σφαγείου ή εργαστηρίου τεμαχισμού   ότι για ορισμένους τομείς στους οποίους τίθενται ειδικά προβλήματα , η προσέγγιση των διατάξεων των Κρατών Μελών δύναται να πραγματοποιηθεί μόνο κατόπιν επισταμένης μελέτης   ότι οι διατάξεις υγειονομικού ελέγχου περί των συναλλαγών ζώντων ζώων και κρεάτων θα αποτελέσουν αντικείμενο άλλων κοινοτικών οδηγιών  ότι θεωρείται από τώρα αναγκαία η πραγματοποίηση μιας πρώτης προσεγγίσεως των εθνικών διατάξεων στους τομείς αυτούς , εφ ' όσον καθορισθούν επακριβώς ορισμένοι όροι , σύμφωνα με τους οποίους τα Κράτη Μέλη δύνανται να αρνούνται ή να περιορίζουν την εισαγωγή κρεάτων στο έδαφός τους για λόγους υγειονομικού ελέγχου και προβλέπονται διαδικασίες διαβουλεύσεων ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Άρθρο 1  1 . Η παρούσα οδηγία αφορά τις ενδοκοινοτικές συναλλαγές νωπών κρεάτων που προέρχονται από κατοικίδια ζώα τα οποία ανήκουν στα εξής είδη : βοοειδή , χοιροειδή , προβατοειδή και αιγοειδή καθώς και κατοικίδια μόνοπλα .  2 . Θεωρούνται ως κρέατα όλα τα τμήματα των ζώων αυτών που είναι κατάλληλα για την ανθρώπινη κατανάλωση .  3 . Θεωρούνται ως νωπά όλα τα κρέατα , που δεν έχουν υποστεί επεξεργασία δυναμένη να εξασφαλίζει τη συντήρησή τους  εν τούτοις τα συντηρούμενα διά του ψύχους κρέατα θεωρούνται ως νωπά , κατά την εφαρμογή της παρούσης οδηγίας .  Άρθρο 2  Κατά την έννοια της παρούσας οδηγίας νοείται ως :  α ) " σφάγιο " : ολόκληρο το σώμα του ζώου σφαγής μετά την αφαίμαξη , τον εκσπλαχνισμό , την αφαίρεση των μαστών των αγελάδων καθώς και , εξαιρέσει των χοίρων , μετά την εκδορά και την αποκοπή της κεφαλής και των άκρων , των τελευταίων αποκοπτομένων στο ύψος του καρπού και του ταρσού .  β ) " παραπροϊόντα " : τα νωπά κρέατα διάφορα εκείνων του σφαγίου που καθορίζεται στο εδάφιο α ) .  γ ) " εντόσθια " : τα παραπροϊόντα που ευρίσκονται στη θωρακική , κοιλιακή και πυελική κοιλότητα , συμπεριλαμβανομένων της τραχείας και του οισοφάγου   δ ) " επίσημος κτηνίατρος " : ο κτηνίατρος που ορίζεται από την αρμόδια κεντρική αρχή του Κράτους Μέλους .  ε ) " χώρα αποστολής " : το Κράτος Μέλος από το οποίο τα νωπά κρέατα αποστέλλονται προς άλλο Κράτος Μέλος   στ ) " χώρα προορισμού " : το Κράτος Μέλος στο οποίο αποστέλονται νωπά κρέατα που προέρχονται από άλλο Κράτος Μέλος .  Άρθρο 3  1 . Κάθε Κράτος Μέλος μεριμνά ώστε να αποστέλλονται από το έδαφός του προς το έδαφος άλλου Κράτους Μέλους μόνο νωπά κρέατα , τα οποία , υπό την επιφύλαξη των διατάξεων του άρθρου 8 , ανταποκρίνονται στους ακόλουθους όρους :  α ) πρέπει να προέρχονται από σφαγείο εγκεκριμένο και ελεγμένο σύμφωνα με το άρθρο 4 παράγραφος 1   β ) πρέπει , εφ ' όσον πρόκειται για τεμάχια μικρότερα των τεταρτημορίων όπως αυτά που αναφέρονται στο άρθρο 6 παράγραφος 1 εδάφιο Α υπό α ) , να έχουν τεμαχισθεί σε εργαστήριο τεμαχισμού εγκεκριμένο και ελεγμένο σύμφωνα με το άρθρο 4 παράγραφος 1   γ ) πρέπει να προέρχονται από ζώο σφαγής το οποίο σύμφωνα με τις διατάξεις του κεφαλαίου IV του παραρτήματος Ι , έχει υποβληθεί σε υγειονομική εξέταση προ της σφαγής από επίσημο κτηνίατρο και έχει κριθεί υγιές   δ ) πρέπει να έχουν επεξεργασθεί υπό ικανοποιητικούς όρους υγιεινής σύμφωνα με τις διατάξεις του κεφαλαίου V του παραρτήματος Ι   ε ) πρέπει , σύμφωνα με τις διατάξεις του κεφαλαίου VI του παραρτήματος Ι , να έχουν υποστεί μετά τη σφαγή υγειονομική επιθεώρηση η οποία διενεργείται από επίσημο κτηνίατρο και να μην παρουσιάζουν καμμία αλλοίωση , εξαιρέσει των τραυμάτων που προκαλούνται λίγο πριν από τη σφαγή , των ελαττωμάτων διαπλάσεως ή των τοπικών αλλοιώσεων , εφ ' όσον έχει διαπιστωθεί εν ανάγκη με τις κατάλληλες εργαστηριακές εξετάσεις ότι δεν καθιστούν το σφάγιο και τα αντίστοιχα παραπροϊόντα ακατάλληλα για την ανθρώπινη κατανάλωση ή επικίνδυνα για την ανθρώπινη υγεία   στ ) πρέπει , σύμφωνα με τις διατάξεις του κεφαλαίου VII του παραρτήματος Ι να φέρουν σφραγίδα   ζ ) πρέπει , σύμφωνα με τις διατάξεις του κεφαλαίου VIII του παραρτήματος Ι να συνοδεύονται κατά τη διάρκεια της μεταφοράς τους προς τη χώρα προορισμού με πιστοποιητικό καταλληλότητος   η ) πρέπει , σύμφωνα με τις διατάξεις του κεφαλαίου IΧ του παραρτήματος Ι , να εναποθηκεύονται ύστερα από την επιθεώρηση που διενεργείται μετά τη σφαγή , υπό ικανοποιητικούς όρους υγιεινής εντός των σφαγείων και των εργαστηρίων τεμαχισμού , τα οποία έχουν εγκριθεί και ελέγχονται σύμφωνα με το άρθρο 4 παράγραφος 1 ή των ψυκτικών εγκαταστάσεων που εγκρίνονται και ελέγχονται κατά την έννοια του άρθρου 4 παράγραφος 4   θ ) πρέπει , σύμφωνα με τις διατάξεις του κεφαλαίου Χ του παραρτήματος Ι να μεταφέρονται προς τη χώρα προορισμού υπό ικανοποιητικούς όρους υγιεινής .  2 . Κατά τη διάρκεια της επιθεωρήσεως μετά τη σφαγή που αναφέρεται στην παράγραφο 1 εδάφιο ε ) , ο επίσημος κτηνίατρος δύναται να βοηθείται στο καθαρώς τεχνικό έργο του από βοηθούς ειδικά εκπαιδευμένους για αυτό .  Η Επιτροπή δύναται να καθορίζει κατόπιν διαβουλεύσεως των Κρατών Μελών , τους τρόπους της βοηθείας αυτής .  3 . Εξαιρούνται των ενδοκοινοτικών συναλλαγών :  α ) τα νωπά κρέατα που προέρχονται από κάπρους ή χοίρους με κρυψορχιδία   β ) τα νωπά κρέατα που επεξεργάζονται με φυσικές ή τεχνικές χρωστικές ουσίες , εξαιρέσει αυτής που περιγράφεται στο κεφάλαιο VII του παραρτήματος Ι για τη σφράγιση   γ ) τα νωπά κρέατα ζώων στα οποία έχει διαπιστωθεί είτε φυματίωση υπό οποιαδήποτε μορφή είτε ένας ή περισσότεροι ζώντες ή νεκροί κυστίκερκοι   δ ) τα τμήματα σφαγίου ή τα παραπροϊόντα τα οποία παρουσιάζουν τραύματα , τα οποία έχουν δημιουργηθεί λίγο πριν από τη σφαγή , ελαττώματα διαπλάσεως ή αλλοιώσεις , που αναφέρονται στο άρθρο 3 παράγραφος 1 εδάφιο ε )   ε ) το αίμα , το οποίο έχει υποβληθεί σε χημική επεξεργασία , προς αποφυγή της πήξεώς του .  Άρθρο 4  1 . Η αρμόδια κεντρική αρχή του Κράτους Μέλους στο έδαφος του οποίου ευρίσκεται το σφαγείο ή το εργαστήριο τεμαχισμού μεριμνά ώστε η έγκριση που προβλέπεται στο άρθρο 3 παράγραφος 1 εδάφια α ) και β ) να χορηγείται μόνο εφ ' όσον τηρούνται οι διατάξεις των κεφαλαίων Ι , ΙΙ , και ΙΙΙ του παραρτήματος Ι .  Η αρμόδια κεντρική αρχή μεριμνά ώστε επίσημος κτηνίατρος να ελέγχει διαρκώς την τήρηση των εν λόγω διατάξεων  αυτή μεριμνά επίσης για την ανάκληση της εγκρίσεως εφ ' όσον δεν τηρούνται πλέον οι διατάξεις αυτές .  2 . Ολα τα εγκεκριμένα σφαγεία και εργαστήρια τεμαχισμού εγγράφονται σε ξεχωριστούς καταλόγους και σε κάθε σφαγείο ή εργαστήριο τεμαχισμού χορηγείται αριθμός κτηνιατρικής εγκρίσεως . Κάθε Κράτος Μέλος ανακοινώνει στα άλλα Κράτη Μέλη και στην Επιτροπή τους καταλόγους των εγκεκριμένων σφαγείων και εργαστηρίων τεμαχισμού καθώς και τον αριθμό κτηνιατρικής εγκρίσεώς τους και ενημερώνει αυτά , σε δεδομένη περίπτωση , για την ανάκληση της εγκρίσεως .  3 . Οταν Κράτος Μέλος κρίνει ότι δεν έχουν τηρηθεί ή δεν τηρούνται πλέον σε σφαγείο ή εργαστήριο τεμαχισμού άλλου Κράτους Μέλους οι διατάξεις βάσει των οποίων χορηγείται η έγκριση , ενημερώνει γι ' αυτό την αρμόδια κεντρική αρχή του κράτους αυτού . Η αρχή αυτή λαμβάνει όλα τα αναγκαία μέτρα και ανακοινώνει στην αρμόδια κεντρική αρχή του πρώτου Κράτους Μέλους τις αποφάσεις που λαμβάνει και τα αιτιολογικά των αποφάσεων αυτών .  Αν το εν λόγω Κράτος Μέλος αμφιβάλλει για τη λήψη των μέτρων αυτών ή γιά την αποτελεσματικότητά τους , δύναται να συγκαλέσει την Επιτροπή , η οποία αναθέτει σε έναν ή περισσότερους πραγματογνώμονες κτηνιάτρους τη διατύπωση γνώμης . Αν η Επιτροπή διαπιστώσει , αφού λάβει υπόψη τη γνώμη αυτήν , ότι δεν έχουν τηρηθεί ή δεν τηρούνται πλέον οι διατάξεις βάσει των οποίων χορηγείται η έγκριση , παρέχει την άδεια στα Κράτη Μέλη να απαγορεύσουν προσωρινά την εισαγωγή στο έδαφός τους νωπών κρεάτων , που προέρχονται από το σφαγείο αυτό ή κρεάτων τεμαχισμένων στο εν λόγω εργαστήριο τεμαχισμού .  Κατόπιν αιτήσεως του υπευθύνου για την εγκριση Κράτους Μέλους , η Επιτροπή αποσύρει την άδεια αυτή εφ ' όσον προηγουμένως έχει αναθέσει σε έναν ή περισσότερους πραγματογνώμονες τη σύνταξη νέας γνώμης και έχει διαπιστωθεί ότι δικαιολογείται η εκ νέου χορήγηση εγκρίσεως .  Οι πραγματογνώμονες κτηνίατροι δεν πρέπει να έχουν τη ιθαγένεια ενός των Κρατών Μελών , τα οποία ευρίσκονται σε αντιδικία .  Η Επιτροπή καθορίζει , κατόπιν διαβουλεύσεως των Κρατών Μελών , τις γενικές λεπτομέρειες εφαρμογής της παρούσης παραγράφου , ιδίως όσον αφορά το διορισμό των πραγματογνωμόνων κτηνιάτρων και τη διαδικασία που θα ακολουθείται κατά τη διατύπωση των γνωμών τους .  4 . Ακόμη και όταν πρόκειται για ψυκτικές εγκαταστάσεις που ευρίσκονται εκτός σφαγείου , αυτές θα πρέπει να έχουν τεθεί , όσον αφορά την εναποθήκευση των νωπών κρεάτων υπό τον έλεγχο επισήμου κτηνιάτρου .  Η αρμόδια κεντρική αρχή του Κράτους Μέλους , στο έδαφος του οποίου ευρίσκεται η ψυκτική εγκατάσταση είναι υπεύθυνη για την έγκριση της εγκαταστάσεως , καθώς και για την ανάκληση της εγκρίσεως αυτής , όσον αφορά την εναποθήκευση των νωπών κρεάτων .  Άρθρο 5  1 . Με την επιφύλαξη των δικαιωμάτων τα οποία προκύπτουν από τις διατάξεις του άρθρου 4 παράγραφος 3 δεύτερο εδάφιο δεύτερη φράση , Κράτος Μέλος δύναται να απαγορεύει τη θέση σε κυκλοφορία νωπών κρεάτων στο έδαφός του :  α ) όταν αποδεικνύονται τα κρέατα αυτά ακατάλληλα για την ανθρώπινη κατανάλωση κατά τη διάρκεια υγειονομικής επιθεωρήσεως , η οποία πραγματοποιείται στη χώρα προορισμού  ή  β ) αν οι διατάξεις του άρθρου 3 δεν έχουν τηρηθεί .  2 . Οι αποφάσεις που λαμβάνονται δυνάμει της παραγράφου 1 , πρέπει να επιτρέπουν , αιτήσει του αποστολέως ή του εντολοδόχου του , την επαναποστολή των νωπών κρεάτων εφ ' όσον υγειονομικοί λόγοι δεν αντιτίθενται προς αυτό .  3 . Οι αποφάσεις αυτές πρέπει να ανακοινώνονται στον αποστολέα ή τον εντολοδόχο τους , μετ ' ενδείξεως των αιτιολογικών . Οταν υποβάλλεται σχετική αίτηση , οι αιτιολογημένες αυτές αποφάσεις πρέπει αμέσως να ανακοινώνονται σ ' αυτόν εγγράφως αναφέροντας και τα προβλεπόμενα από την ισχύουσα νομοθεσία ένδικα μέσα καθώς και τους τύπους και τις προθεσμίες εντός των οποίων ασκούνται .  4 . Οταν οι αποφάσεις αυτές βασίζονται στη διαπίστωση μεταδοτικής ασθενείας , επικίνδυνης για την ανθρώπινη υγεία , αλλοιώσεως ή σοβαρής παραλείψεως των διατάξεων της παρούσης οδηγίας , ανακοινώνονται επίσης , αμέσως μετ ' ενδείξεως των αιτιολογικών , στην αρμόδια κεντρική αρχή της χώρας αποστολής .  Άρθρο 6  1 . Με την επιφύλαξη των διατάξεων του άρθρου 3 παράγραφος 3 και μέχρι ενάρξεως ισχύος ενδεχομένων διατάξεων της Ευρωπαϊκής Οικονομικής Κοινότητος , δεν θίγονται από την παρούσα οδηγία οι διατάξεις των Κρατών Μελών οι οποίες :  Α . Απαγορεύουν ή περιορίζουν την εισαγωγή στο έδαφός τους των ακολούθων προϊόντων :  α ) τα τεμάχια σφαγίου διαφορετικά :  1 . όσον αφορά το είδος βοοειδών , από  - τα ημίσεα του σφαγίου ή τα τεταρτημόρια   2 . όσον αφορά το είδος των χοιροειδών , από  - τα ημίσεα του σφαγίου ή τα τεταρτημόρια   - ολόκληρα τα χοιρομήρια μετ ' οστών   - ολόκληρες τις ωμοπλάτες μετ ' οστών   - το οσφυο - ραχιαίον τμήμα μετ ' οστών   - το λαρδί   - το στήθος .  Τα τεμάχια που αναφέρονται στις 3 τελευταίες περιπτώσεις πρέπει να ζυγίζουν τουλάχιστον 3 χιλιόγραμμα   β ) τα παραπροϊόντα που είναι χωρισμένα από το σφάγιο   γ ) τα νωπά κρέατα μονόπλων .  Β . Αφορούν τους όρους σχετικά με την έγκριση των ψυκτικών εγκαταστάσεων που αναφέρονται στο άρθρο 4 παράγραφος 4 και την ενδεχομένη ανάκληση της εγκρίσεως αυτής .  Γ . Αφορούν τη θεραπεία των ζώων σφαγής , με ουσίες όπως αντιβιοτικά , οιστρογόνα , θυρεοστατικά ή τρυφεροποιητικά , δυνάμενα να καταστήσουν ενδεχομένως την κατανάλωση των νωπών κρεάτων επικίνδυνη ή επιβλαβή για την ανθρώπινη υγεία .  Δ . Αφορούν την προσθήκη στα νωπά κρέατα ξένων ουσιών καθώς και την επεξεργασία τους με ιονίζουσες ή υπεριώδεις ακτινοβολίες .  2 . Δεν θίγονται από την παρούσα οδηγία οι διατάξεις των Κρατών Μελών , που αναφέρονται στην ανακάλυψη της παρουσίας τριχινών στα νωπά κρέατα ζώων του είδους χοιροειδών .  Άρθρο 7  1 . Δεν θίγονται από την παρούσα οδηγία τα ένδικα μέσα προσφυγής τα οποία παρέχονται από την ισχύουσα στα Κράτη Μέλη νομοθεσία κατά των αποφάσεων των αρμοδίων αρχών και τα οποία προβλέπονται από την παρούσα οδηγία .  2 . Κάθε Κράτος Μέλος παρέχει το δικαίωμα στους αποστολείς , των οποίων τα νωπά κρέατα δεν δύνανται να τεθούν σε κυκλοφορία σύμφωνα με το άρθρο 5 παράγραφος 1 , να ζητούν τη γνώμη πραγματογνώμονος κτηνιάτρου . Κάθε Κράτος Μέλος ενεργεί κατά τρόπο ώστε οι πραγματογνώμονες κτηνίατροι να έχουν τη δυνατότητα να καθορίζουν αν έχουν τηρηθεί οι όροι του άρθρου 5 παράγραφος 1 , πριν λάβουν οι αρχές άλλα μέτρα όπως η καταστροφή των κρεάτων .  Ο πραγματογνώμων κτηνίατρος πρέπει να έχει την ιθαγένεια Κράτους Μέλους άλλου από τη χώρα αποστολής ή τη χώρα προορισμού .  Η Επιτροπή συντάσσει , κατόπιν προτάσεως των Κρατών Μελών τον κατάλογο των πραγματογνωμόνων κτηνιάτρων στους οποίους θα δύναται να ανατίθεται η διατύπωση παρομοίων γνωμών . Η Επιτροπή καθορίζει , κατόπιν διαβουλεύσεως των Κρατών Μελών , τις γενικές λεπτομέρειες εφαρμογής , ιδίως όσον αφορά τη διαδικασία που θα ακολουθείται κατά τη σύνταξη των γνωμών αυτών .  Άρθρο 8  1 . Με την επιφύλαξη των παραγράφων 2 μέχρι 4 , οι διατάξεις των Κρατών Μελών στον τομέα των υγειονομικών μέτρων που αναφέρονται στις συναλλαγές ζώντων ζώων και νωπών κρεάτων παραμένουν σε ισχύ μέχρι της ενάρξεως ισχύος διατάξεων που θα ληφθούν ενδεχομένως επί του θέματος από την Ευρωπαϊκή Οικονομική Κοινότητα .  2 . Κράτος Μέλος δύναται , εφ ' όσον υπάρχει κίνδυνος μεταδόσεως ασθενειών των ζώων διά της εισαγωγής στο έδαφός του νωπών κρεάτων προελεύσεως άλλου Κράτους Μέλους , να λάμβάνει τα ακόλουθα μέτρα :  α ) σε περίπτωση εμφανίσεως επιζωοτικής ασθενείας στο άλλο αυτό Κράτος Μέλος , δύναται να απαγορεύει ή να περιορίζει την εισαγωγή των κρεάτων αυτών τα οποία προέρχονται από τμήματα του εδάφους του κράτους αυτού , όπου εμφανίσθηκε η ασθένεια αυτή   β ) στην περίπτωση κατά την οποία επιζωοτική ασθένεια λάβει εκτεταμένο χαρακτήρα ή στην περίπτωση εμφανίσεως νέας , σοβαρής και μεταδοτικής ασθενείας των ζώων δύναται να απαγορεύει ή να περιορίζει προσωρινά την εισαγωγή κρεάτων αυτών από ολόκληρο το έδαφος του κράτους αυτού .  3 . Τα μέτρα που λαμβάνονται από ένα Κράτος Μέλος , βάσει της παραγράφου 2 πρέπει να ανακοινώνονται εντός 10 εργασίμων ημερών στα άλλα Κράτη Μέλη και στην Επιτροπή με ακριβή αναγραφή των αιτιολογικών .  4 . Αν το ενδιαφερόμενο Κράτος Μέλος κρίνει οτι η απαγόρευση ή ο περιορισμός που αναφέρεται στην παράγραφο 2 δεν δικαιολογείται , δύναται να απευθύνεται στην Επιτροπή για την άμεση έναρξη διαβουλεύσεων .  Άρθρο 9  Σε περίπτωση κατά την οποία το κοινοτικό καθεστώς περί εισαγωγών νωπών κρεάτων προελεύσεως τρίτων χωρών δεν θα δύναται να εφαρμοσθεί κατά το χρόνο θέσεως σε εφαρμογή της παρούσας οδηγίας και εν αναμονή της εφαρμογής του , οι εθνικές διατάξεις που εφαρμόζονται στα εισαγόμενα προϊόντα προελεύσεως των χωρών αυτών δεν θα πρέπει να είναι περισσότερο ευνοϊκές από εκείνες που ισχύουν στις ενδοκοινοτικές συναλλαγές .  Άρθρο 10  Τα Κράτη Μέλη θέτουν σε ισχύ τις απαραίτητες νομοθετικές , κανονιστικές και διοικητικές διατάξεις για να συμμορφωθούν με τις διατάξεις της παρούσας οδηγίας και των παραρτημάτων της , εντός προθεσμίας δώδεκα μηνών από της κοινοποιήσεώς της και ενημερώνουν αμέσως περί αυτού την Επιτροπή .  Άρθρο 11  Η παρούσα οδηγία απευθύνεται στα Κράτη Μέλη .  Εγινε στις Βρυξέλλες , στις 26 Ιουνίου 1964 .  Για το Συμβούλιο  Ο Πρόεδρος  C . HΕGER  ΠΑΡΑΡΤΗΜΑ Ι  ΚΕΦΑΛΑΙΟ Ι  Οροι εγκρίσεως των σφαγείων  1 . Τα σφαγεία πρέπει να περιλαμβάνουν :  α ) χώρους σταυλισμού αρκετά ευρείς για την παραμονήν των ζώων   β ) χώρους σφαγής τέτοιων διαστάσεων ώστε η εργασία να δύναται να πραγματοποιείται με ικανοποιητικό τρόπο και εφοδιασμένους με ειδικό χώρο για τη σφαγή των χοίρων   γ ) χώρο για την εκκένωση και το καθάρισμα των στομάχων και των εντέρων   δ ) χώρους για την επεξεργασία των εντέρων και των στομάχων   ε ) χώρους για την εναποθήκευση αφ ' ενός των λιπών , αφ ' ετέρου των δερμάτων , των κρεάτων και των ονύχων   στ ) χώρους οι οποίοι κλειδώνονται και οι οποίοι προορίζονται αντίστοιχα για την παραμονή των ασθενών ή υπόπτων ζώων , τη σφαγή των ζώων αυτών , την εναποθήκευση των υπό δέσμευση κρεάτων και των κατασχεθέντων κρεάτων   ζ ) ψυκτικούς χώρους αρκετά ευρείς   η ) χώρο καλά διευθετημένο , ο οποίος κλειδώνει , στην αποκλειστική διάθεση της κτηνιατρικής υπηρεσίας  χώρο εφοδιασμένο με αρκετά όργανα για να καθίσταται δυνατή η τριχινοσκοπική εξέταση , εφ ' όσον μιά τέτοια εξέταση θα είναι υποχρεωτική   θ ) βεστιάρια , νιπτήρες και ντους καθώς και W.C . μετά καταιωνισμού ύδατος , των τελευταίων μη δυναμένων να επικοινωνούν απ ' ευθείας με τους χώρους εργασίας  οι νιπτήρες πρέπει να είναι εφοδιασμένοι με θερμό και ψυχρό τρεχούμενο ύδωρ , με συσκευές για τον καθαρισμό και την απολύμανση των χειρών καθώς και με χειρόμακτρα μιας χρήσεως  οι νηπτήρες πρέπει να είναι τοποθετημένοι πλησίον των W.C .   ι ) διαρρυθμίσεις τέτοιες ώστε να καθίσταται δυνατή η πραγματοποίηση , σε κάθε στιγμή και κατά τρόπο αποτελεσματικό , των εργασιών κτηνιατρικής επιθεωρήσεως , που περιγράφονται στην παρούσα οδηγία   ια ) διαρρυθμίσεις τέτοιες ώστε να καθίσταται δυνατός ο έλεγχος της εισόδου και εξόδου από το σφαγείο   ιβ ) ικανοποιητικό διαχωρισμό μεταξύ του καθαρού και του ρυπαρού τμήματος του σφαγείου   ιγ ) στους χώρους όπου πραγματοποιείται η σχετική με τα κρέατα εργασία :  - δάπεδο από αδιάβροχα και άσηπτα υλικά , δυνάμενο να καθαρισθεί και να απολυμανθεί εύκολα , το οποίο έχει ελαφρή κλίση και κατάλληλο δίκτυο αποχετεύσεως για τη ροή των υγρών σε φρεάτια με σιφόνια και εσχάρες   - τοίχους λείους με επένδυση ή βαφή , ύψους τουλάχιστον 3 μέτρων , που δύνανται να πλυθούν και ανοικτού χρώματος , των οποίων οι μεταξύ τους γωνίες και οι γωνίες μετά του εδάφους είναι στρογγυλεμένες   ιδ ) επαρκή εξαερισμό και καλή έξοδο των αναθυμιάσεων στους χώρους όπου γίνεται η σχετική με τα κρέατα εργασία   ιε ) στους ίδιους αυτούς χώρους αρκετό φωτισμό , φυσικό ή τεχνιτό , που δεν αλλοιώνει τα χρώματα   ιστ ) εγκατάσταση που επιτρέπει τον εφοδιασμόν υπό πίεση και σε αρκετή ποσότητα , αποκλειστικά ποσίμου ύδατος   ιζ ) εγκατάσταση προμηθεύουσα σε αρκετή ποσότητα θερμό ύδωρ   ιη ) σύστημα αποχετεύσεως των λυματικών υδάτων , που ανταποκρίνεται στις απαιτήσεις της υγιεινής   ιθ ) στους χώρους εργασίας , αρκετές συσκευές για τον καθαρισμό και την απολύμανση των χειρών και του υλικού εργασίας   κ ) συσκευή τέτοια ώστε να διενεργείται , μετά την αναισθητοποίηση , η εκδορά όσο αυτό είναι δυνατό επί του ανηρτημένου ζώου  σε περίπτωση κατά την οποία η εκδορά διενεργείται επί μεταλλικών στηριγμάτων , αυτά πρέπει να είναι από αναλλοίωτα υλικά και να έχουν αρκετό ύψος ώστε το σφάγιο να μην εφάπτεται του εδάφους   κα ) εναέριο δίκτυο δοκών για το μετέπειτα χειρισμό των κρεάτων   κβ ) συσκευές προστασίας από τα έντομα και τα τρωκτικά   κγ ) εργαλεία και υλικό εργασίας , ιδίως στρογγυλούς κάδους από αναλοίωτο υλικό , δυναμένους εύκολα να καθαρισθούν και να απολυμανθούν   κδ ) χώρο ειδικά διευθετημένο για την κόπρο   κε ) χώρο και αρκετές συσκευές για τον καθαρισμό και την απολύμανση των οχημάτων .  ΚΕΦΑΛΑΙΟ ΙΙ  Οροι εγκρίσεως των εργαστηρίων τεμαχισμού  2 . Τα εργαστήρια τεμαχισμού πρέπει να περιλαμβάνουν :  α ) χώρους για τον τεμαχισμό των κρεάτων , οι οποίοι είναι χωρισμένοι με τοίχους από τους άλλους χώρους   β ) ψυκτικούς χώρους αρκετά ευρείς   γ ) χώρο καλά διευθετημένο , που κλειδώνει , στην αποκλειστική διάθεση της κτηνιατρικής υπηρεσίας   δ ) βεστιάρια , νιπτήρες και ντους , καθώς και W.C . μετά καταιωνισμού ύδατος , των τελευταίων μη δυναμένων να επικοινωνούν απ ' ευθείας με τους χώρους εργασίας  οι νιπτήρες πρέπει να είναι εφοδιασμέοι με θερμό και ψυχρό τρεχούμενο ύδωρ , με συσκευές για τον καθαρισμό και την απολύμανση των χεριών , καθώς και με χειρόμακτρα μιας χρήσεως  οι νιπτήρες πρέπει να είναι τοποθετημένοι πλησίον των W.C .   ε ) στους χώρους τεμαχισμού :  - δάπεδο από αδιάβροχο και άσηπτο υλικό , δυνάμενο να καθαρισθεί και να απολυμανθεί εύκολα , που έχει ελαφρά κλίση και κατάλληλο δίκτυο αποχετεύσεως για τη ροή των υγρών σε φρεάτια με σιφόνια και εσχάρες   - τοίχους λείους με επένδυση ή βαφή , ύψους τουλάχιστον 2 μέτρων , που δύνανται να πλυθούν και ανοικτού χρώματος , των οποίων οι μεταξύ τους γωνίες και οι γωνίες μετά του εδάφους είναι στρογγυλεμένες   στ ) συσκευές ψύξεως στους χώρους τεμαχισμού , που επιτρέπουν τη συνεχή διατήρηση των κρεάτων σε εσωτερική θερμοκρασία κατώτερη ή ίση των +7 °C   ζ ) επαρκή αερισμό στους χώρους τεμαχισμού   η ) στους ίδιους αυτούς χώρους , επαρκή φωτισμό φυσικό ή τεχνιτό που δεν αλλοιώνει τα χρώματα   θ ) εγκατάσταση που επιτρέπει τον εφοδιασμόν υπό πίεση και σε αρκετή ποσότητα , αποκλειστικά ποσίμου ύδατος   ι ) εγκατάσταση προμηθεύουσα σε αρκετή ποσότητα θερμό ύδωρ   ια ) σύστημα αποχετεύσεως των λυματικών υδάτων , που ανταποκρίνεται στις απαιτήσεις της υγιεινής   ιβ ) στους χώρους τεμαχισμού , αρκετές συσκευές για τον καθαρισμό και την απολύμανση των χειρών και του υλικού εργασίας   ιγ ) συσκευές προστασίας από τα έντομα και τα τρωκτικά   ιδ ) συσκευές και εργαλεία εργασίας , ιδίως τράπεζες με μετακινούμενους δίσκους τεμαχισμού , δοχεία , ταινίες μεταφοράς και πριόνια απ ' αναλλοίωτη ύλη που καθαρίζονται κα απολυμαίνονται εύκολα .  ΚΕΦΑΛΑΙΟ ΙΙΙ  Υγιεινή του προσωπικού , των χώρων και του υλικού στα σφαγεία και τα εργαστήρια τεμαχισμού  3 . Απαιτείται η πλέον τέλεια καθαριότητα εκ μέρους του προσωπικού καθώς και για τους χώρους και το υλικό :  α ) Το προσωπικό πρέπει να φέρει ιδίως ενδύματα εργασίας και κάλυμμα κεφαλής καθαρά καθώς και ενδεχομένως , κάλυμμα αυχένος . Τα άτομα τα οποία ήλθαν σε επαφή με ασθενή ζώα ή μολυσμένο κρέας , οφείλουν αμέσως να πλένουν επιμελώς τα χέρια και τους βραχίονες με θερμό ύδωρ εν συνεχεία δε να τα απολυμαίνουν . Απαγορεύεται το κάπνισμα μέσα στους χώρους εργασίας και εναποθηκεύσεως .  β ) Δεν επιτρέπεται η είσοδος κυνών ή γαλών και πουλερικών μέσα στα σφαγεία ή τα εργαστήρια τεμαχισμού . Η καταστροφή των τρωκτικών , των εντόμων και οποιουδήποτε άλλου βλαβερού ζωϋφίου πρέπει να πραγματοποιείται συστηματικά .  γ ) Το υλικό και τα εργαλεία τα οποία χρησιμοποιούνται για την επεξεργασία των κρεάτων , πρέπει να διατηρούνται και να καθαρίζονται καλά . Πρέπει να καθαρίζονται επιμελώς και να απολυμαίνονται πολλές φορές κατά τη διάρκεια της αυτής εργάσιμης ημέρας καθώς και στο τέλος των εργασιών της ημέρας και προ της επαναχρησιμοποιήσεώς τους , εφ ' όσον έχουν μολυνθεί , ιδίως από μικρόβια μιας ασθένειας .  4 . Οι χώροι , τα εργαλεία και το υλικό εργασίας δεν πρέπει να χρησιμοποιούνται για άλλους σκοπούς , παρά μόνο για την επεξεργασία του κρέατος . Τα εργαλεία που χρησιμοποιούνται για τον τεμαχισμό των κρεάτων πρέπει να χρησιμοποιούνται μόνο γι ' αυτό το σκοπό .  5 . Τα κρέατα δεν πρέπει να έρχονται σε επαφή με το δάπεδο .  6 . Η χρήση των απορρυπαντικών , των απολυμαντικών , των μέσων καταπολεμήσεως των βλαβερών ζώων δεν πρέπει να επηρεάζει την καταλληλότητα των κρεάτων .  7 . Η επεξεργασία και ο χειρισμός των κρεάτων πρέπει να απαγορεύεται στα άτομα τα οποία δύνανται να μολυνθούν αυτά , ιδίως σε άτομα :  α ) είτε προσβληθέντα ή ύποπτα προσβολής από κοιλιακό τύφο , παράτυφο Α και Β , λοιμώδη εντερίτιδα ( σαλμονέλλωση ) , δυσεντερία , λοιμώδη ηπατίτιδα , οστρακιά είτε φορείς των ιδίων αυτών ασθενειών   β ) προσβληθέντα ή ύποπτα προσβολής από μεταδοτική φυματίωση   γ ) προσβληθέντα ή ύποπτα προσβολής από μεταδοτική ασθένεια του δέρματος   δ ) ασκούντα συγχρόνως δραστηριότητα διά της οποίας είναι δυνατό να μεταδοθούν μικρόβια στα κρέατα   ε ) φέροντα επίδεσμο στα χέρια , εξαιρέσει του πλαστικού επιδέσμου , που προστατεύει πρόσφατο πληγή δακτύλου , η οποία δεν έχει μολυνθεί .  8 . Ιατρικό πιστοποιητικό πρέπει να απαιτείται από κάθε άτομο που ασχολείται με την εργασία των κρεάτων . Αυτό πιστοποιεί ότι τίποτα δεν αντιτίθεται σε αυτήν την απασχόληση  πρέπει να ανανεώνεται κάθε έτος και όσες φορές ο επίσημος κτηνίατρος απαιτεί αυτό και να ευρίσκεται στη διάθεση του τελευταίου .  ΚΕΦΑΛΑΙΟ IV  Υγιειονομική εξέταση προ της σφαγής  9 . Τα ζώα πρέπει να υποβάλλονται στην προ της σφαγής εξέταση την ημέρα της αφίξεώς τους στο σφαγείο . Η εξέταση αυτή πρέπει να ανανεώνεται αμέσως προ της σφαγής , αν το ζώο παρέμεινε στο σταύλο περισσότερο από 24 ώρες .  10 . Ο επίσημος κτηνίατρος πρέπει να διενεργεί την προ της σφαγής εξέταση σύμφωνα με τους κανόνες της επιστήμης του υπό κατάλληλες συνθήκες φωτισμού .  11 . Η εξέταση πρέπει να διευκρινίζει :  α ) αν τα ζώα έχουν προσβληθεί από ασθένεια μεταδοτική στον άνθρωπο και στα ζώα ή αν παρουσιάζουν συμπτώματα ή ευρίσκονται σε γενική κατάσταση που δημιουργέι φόβους εμφανίσεως τέτοιας ασθενείας   β ) αν παρουσιάζουν συμπτώματα ασθενείας ή διαταραχής της γενικής τους καταστάσεως δυναμένης να καταστήσει τα κρέατα ακατάλληλα για την ανθρώπινη κατανάλωση   γ ) αν ευρίσκονται σε κατάσταση κοπώσεως ή διεργέσεως .  12 . Δεν δύνανται να σφάζονται για ενδοκοινοτικές συναλλαγές νωπών κρεάτων τα ζώα :  α ) τα οποία παρουσιάζουν μια από τις εκδηλώσεις που αναφέρονται στον αριθμό 11 εδάφιο α ) και β )   β ) τα οποία δεν έχουν αναπαυθεί για αρκετό χρονικό διάστημα , που δεν δύναται να είναι μικρότερο των 24 ωρών , για τα εν κοπώσει ή εν διεγέρσει ευρισκόμενα ζώα   γ ) στα οποία η φυματίωση έχει διαπιστωθεί υπό οποιαδήποτε μορφή ή τα οποία έχουν χαρακτηρισθεί ως φυματικά , κατόπιν θετικής αντιδράσεως στη φυματίνη .  ΚΕΦΑΛΑΙΟ V  Υγιεινή της σφαγής και του τεμαχισμού  13 . Τα ζώα σφαγής εισερχόμενα στους χώρους σφαγής πρέπει να σφάζονται αμέσως .  14 . Η αφαίμαξη πρέπει να είναι πλήρης . Το αίμα που προορίζεται για την ανθρώπινη κατανάλωση πρέπει να συλλέγεται μέσα σε τελείως καθαρά δοχεία . Δεν επιτρέπεται να κτυπηθεί με το χέρι παρά μόνο με εργαλεία σύμφωνα με τις απαιτήσεις της υγιεινής .  15 . Εξαιρέσει των χοίρων , η άμεσος και πλήρης εκδορά είναι υποχρεωτική . Οι χοίροι εφ ' όσον δεν έχουν υποστεί εκδορά , πρέπει αμέσως να αποτριχώνονται .  16 . Ο εκσπλαχνισμός πρέπει να διενεργείται αμέσως και να τελειώνει το αργότερο μισή ώρα μετά την αφάιμαξη . Ο πνεύμων , η καρδία , το ήπαρ , ο σπλην και ο μεσοθωράκιος υμήν δύνανται είτε να αφαιρούνται , είτε να παραμένουν συνδεδεμένοι με το σφάγιο διά των φυσικών τους συνδέσεων . Αν αφαιρούνται , πρέπει να φέρουν αριθμό ή οποιοδήποτε άλλο στοιχείο αναγνωρίσεως , το οποίο παρέχει τη διαβεβαίωση ότι ανήκουν στο σφάγιο . Το ίδιο ισχύει επίσης για την κεφαλή , τη γλώσσα , τον εντερικό σωλήνα και κάθε άλλο τμήμα του ζώου που είναι απαραίτητο για την επιθεώρηση . Τα προαναφερθέντα τμήματα πρέπει να ευρίσκονται κοντά στο σφάγιο μέχρι το τέλος της επιθεωρήσεως . Για όλα τα είδη , οι νεφροί πρέπει να παραμένουν μετά του σφαγίου διά των φυσικών τους συνδέσεων αλλά να έχουν απαλλαγεί από το στρώμα του λίπους που τους περιβάλλει .  17 . Ο καθαρισμός των κρεάτων δι ' υφάσματος καθώς και η εμφύσηση απαγορεύονται .  18 . Τα σφάγια των μονόπλων , των χοιροειδών και των βοοειδών , εξαιρέσει των μόσχων , πρέπει να παρουσιάζονται στην επιθεώρηση τεμαχισμένα σε ημίσεα με τομή κατά μήκος της σπονδυλικής στήλης . Στους χοίρους και τα μόνοπλα η κεφαλή τεμαχίζεται επίσης κατά μήκος . Αν οι ανάγκες της επιθεωρήσεως το απαιτούν , ο επίσημος κτηνίατρος δύναται να επιβάλλει τον κατά μήκος τεμαχισμό του σφαγίου κάθε ζώου .  19 . Μέχρι το  τέλος της επιθεωρήσεως , απαγορεύεται ο τεμαχισμός του σφαγίου , η αφαίρεση ή η επεξεργασία οποιουδήποτε τμήματος του σφαγμένου ζώου .  20 . Τα δεσμευθέντα ή κατασχεθέντα κρέατα , οι στόμαχοι , τα έντερα , τα δέρματα , αι δοραί , τα κέρατα και οι όνυχες , πρέπει να τοποθετούνται αμέσως μόλις αυτό καταστεί δυνατό σε ειδικούς χώρους .  21 . Αν το αίμα περισσοτέρων ζώων συλλέγεται μέσα στο ίδιο δοχείο , όλο το περιεχόμενο αυτό πρέπει να αποκλείεται των ενδοκοινοτικών συναλλαγών , εφ ' όσον τα κρέατα ενός από τα ζώα της παρτίδος έχουν κριθεί ακατάλληλα για την ανθρώπινη κατανάλωση .  22 . Τεμαχισμός σε περισσότερα τεμάχια , από όσα ο τεμαχισμός σε ημίσεια ή σε τεταρτημόρια , δεν επιτρέπεται να διενεργείται παρά μόνο σε εργαστήρια τεμαχισμού .  ΚΕΦΑΛΑΙΟ VI  Υγιεινομική επιθεώρηση μετά τη σφαγή  23 . Ολα τα τμήματα του ζώου , συμπεριλαμβανομένου και του αίματος , πρέπει να υποβάλλονται σε επιθεώρηση αμέσως μετά τη σφαγή .  24 . Η επιθεώρηση μετά τη σφαγή πρέπει να περιλαμβάνει :  α ) τη μικροσκοπική εξέταση του σφαγμένου ζώου   β ) την ψηλάφιση ορισμένων οργάνων , ιδίως του πνεύμονος , του ήπατος , της σπλήνας , της μήτρας , του μαστού και της γλώσσας   γ ) τις τομές οργάνων και γαγγλίων   δ ) την αναζήτηση ανωμαλιών συστάσεων , χρώματος , οσμής και ενδεχομένως γεύσεως   ε ) στην ανάγκη , εργαστηριακές εξετάσεις .  25 . Ο επίσημος κτηνίατρος πρέπει να εξετάζει ιδιαιτέρως :  α ) το χρώμα του αίματος , την ικανότητα πήξεως και την πιθανή ύπαρξη μέσα σ ' αυτό ξένων σωμάτων   β ) την κεφαλή , το λαιμό , τα οπισθοφαρυγγικά λεμφογάγγλια , τα υπογνάθια , τα παρωτίδεια ( Lnn . retropharyngiales , mandibulares et parotidei ) καθώς και τις αμυγδαλές , τη γλώσσα ή οποία πρέπει να απελευθερώνεται κατά τέτοιο τρόπο ώστε να επιτρέπει λεπτομερή εξέταση του στόματος και του οπισθίου τμήματος της στοματικής κοιλότητας . Οι αμυγδαλές πρέπει να αφαιρούνται κατόπιν επιθεωρήσεως   γ ) τον πνεύμονα , την τραχεία αρτηρία , τον οισοφάγο , τα βρογχικά και μεσοπνευμόνια γάγγλια ( Lnn . bifurcationes , eparteriales et mediastinales ) , την τραχεία και τις κυριώτερες βρογχικές διακλαδώσεις , οι οποίες διανοίγονται κατά μήκος και τον πνεύμονα ο οποίος τέμνεται κατά το τελευταίο αυτού τριτημόριο καθέτως προς τον μεγάλο άξονά του   δ ) το περικάρδιο και την καρδία , της τελευταίας τεμνομένης κατά μήκος , ώστε να διανοίγονται τα κοιλώματα και να τέμνεται το μεσοκοιλιακό διάφραγμα   ε ) το διάφραγμα   στ ) το ήπαρ , τη χοληδόχο κύστη και τα χολαγωγά αγγεία καθώς και τα γάγγλια της πύλης του ήπατος και τα παγκρεατικά ( Lnn . portales )   ζ ) το γαστρεντερικό σωλήνα , το μεσεντέριο , τα στομαχικά και μεσεντέρια λεμφογάγγλια ( Lnn . gastrici , mensenterici , craniales et caudales )   η ) τη σπλήνα   θ ) τους νεφρούς και τα λεμφογάγγλια αυτών ( Lnn . renales ) , την ουροδόχο κύστη   ι ) τον υπεζωκότα και το περιτόναιο   ια ) τα γεννητικά όργανα  στην αγελάδα η μήτρα διανοίγεται δι ' επιμήκους τομής   ιβ ) το μαστό και τα λεμφογάγγλιά του ( Lnn . supramammarii )  στην αγελάδα οι μαστοί διανοίγονται διά μακράς και βαθείας τομής μέχρι τον γαλακτοφόρο κόλπο ( sinus lactiferes )   ιγ ) την ομφαλική περιοχή και τις αρθρώσεις των νεαρών ζώων  σε περίπτωση αμφιβολίας η ομφαλική περιοχή πρέπει να τέμνεται και οι αρθρώσεις να διανοίγονται .  Τα ανωτέρω αναφερόμενα λεμφογάγγλια πρέπει να απελευθερώνονται συστηματικά και να τέμνονται σύμφωνα με τον μεγάλο άξονά τους σε όσο το δυνατό λεπτότερα τεμάχια .  Σε περίπτωση αμφιβολιών , πρέπει επίσης να τέμνονται υπό τους ίδιους όρους , τα ακόλουθα γάγγλια : επιπολής τραχηλικά προωμοπλατιαία ( Lnn . cervales superficiales ) , έσω και έξω μασχαλιαία ή της πρώτης πλευράς ( Lnn . axillares proprii et primae costae ) , στερνικά ( Lnn . sternales craniales ) , εν τω βάθει τραχηλικά ( Lnn . cerviales profundi ) , πλευροαυχενικά ( Lnn . costocerviales ) , ιγνυακά ( Lnn . poplitei ) , έσω και έξω υπολαγόνια ( Lnn . subiliaci ) , ισχυακά ( Lnn . ischiatici ) , λαγόνια και οσφυαορτικά ( Lnn . iliaci et lumbales ) .  Στα προβατοειδή και τα αιγοειδή , η διάνοιξη της καρδίας και η τομή των λεμφογαγγλίων της κεφαλής πρέπει να διενεργείται μόνο σε περίπτωση αμφιβολίας .  26 . Ο επίσημος κτηνίατρος πρέπει επί πλέον να πραγματοποιεί συστηματικά :  Α . Την εξέταση με κυστικέρκωση :  α ) στα βοοειδή ηλικίας άνω των έξ εβδομάδων :  - στη γλώσσα , της οποίας οι μυς πρέπει να τέμνονται κατά μήκος επί της κάτω επιφανείας , χωρίς καταστροφές του οργάνου αυτής   - στον οισοφάγο , ο οποίος πρέπει να απελευθερώνεται από την τραχεία   - στην καρδία , η οποία πλέον της τομής της αναφερόμενης στον αριθ . 25 εδάφιο δ ) , πρέπει να τέμνεται σε δύο αντίθετα σημεία από τους κόλπους προς την κορυφή   - στους έσω και έξω μασητήρες οι οποίοι πρέπει να τέμνονται σε δύο παράλληλα προς την κάτω γνάθο επίπεδα σε τομή αρχόμενη από το κάτω άκρο της γνάθου αυτής μέχρι την άνω συμβολή των μυών   - στο διάφραγμα του οποίου η μυώδης μοίρα πρέπει να αποκολλάται της υμενώδους   - στις απ ' ευθείας ορατές μυϊκές επιφάνειες του σφαγείου   β ) στα χοιροειδή :  - στις απευθείας ορατές μυϊκές επιφάνειες , ιδιαιτέρως στο ύψος των μυών του έσω ορθού μηριαίου , του κοιλιακού τοιχώματος , των ψοϊτών αποκολλουμένων από το λιπώδες στρώμα , των στύλων του διαφράγματος , των μεσοπλευρίων μυών , της καρδίας , της γλώσσας και του λάρυγγα .  Β . Την εξέταση για τη διστομίαση των βοοειδών , των προβάτων και των αιγών , διά τομών οι οποίες διενεργούνται επί της στομαχικής επιφανείας του ήπατος και οι οποίες αφορούν τα χολαγωγά αγγεία καθώς και διά βαθείας τομής στη βάση του λοβού του Spiegel .  Γ . Τη εξέταση για τη μάλη των μονόπλων διά προσεκτικής εξετάσεως του βλεννογόνου της τραχείας , του λάρυγγα , των ρινικών κοιλοτήτων , των κόλπων , και των διακλαδώσεών τους με τομή της κεφαλής στο μέσο της και αφαίρεση του ρινικού διαφράγματος .  ΚΕΦΑΛΑΙΟ VII  Σφράγιση  27 . Η σφράγιση πρέπει να διενεργείται υπό την ευθύνη του επισήμου κτηνιάτρου .  28 . Η σφράγιση διενεργείται με σφραγίδα σχήματος ωοειδούς πλάτους 6,5 εκατοστών και ύψους 4,5 εκατ . Επί της σφραγίδος πρέπει να αναγράφονται με χαρακτήρες απολύτως ευανάγνωστους οι κατωτέρω ενδείξεις :  - στο άνω τμήμα , το όνομα της χώρας αποστολής , με κεφαλαία ,  - στο κέντρο , ο αριθμός κτηνιατρικής εγκρίσεως του σφαγείου ,- στο κάτω τμήμα ένα από τα αρχικά CEE , EEG , EWG .  Οι χαρακτήρες πρέπει να έχουν υψος 0,8 εκατ . για τα γράμματα και 1 εκατ . για τα ψηφία .  29 . Τα σφάγια σημαίνονται με μελάνη διά σφραγίδος , σύμφωνα με τον αριθ . 28 :  - αυτά που ζυγίζουν πάνω από 60 κιλά πρέπει να φέρουν το σήμα της σφραγίσεως σε κάθε ήμισυ σφαγίου , τουλάχιστο στα ακόλουθα μέρη : εξωτερική πλευρά του μηρού , οσφύς , ράχη , στήθος , ώμος και πλευρά στο ραχιαίο τμήμα της ,  - τα άλλα πρέπει να φέρουν τουλάχιστον τέσσερα σήματα σφραγίσεως , τα οποία εναποτίθενται επί των ωμοπλατών και της εξωτερικής πλευράς των μηρών .  30 . Οι κεφαλές , οι γλώσσες , οι καρδιές , οι πνεύμονες και τα ήπατα πρέπει να σημαίνονται με μελάνη ή διά πυράς με σφραγίδα , σύμφωνα με τον αριθ . 28 . Εν τούτοις , επί των προβατοειδών και των αιγοειδών , η σφράγιση των γλωσσών και των καρδιών δεν είναι υποχρεωτική .  31 . Τα τεμάχια , τα οποία αποκτούνται στα εργαστήρια τεμαχισμού από σφάγια κανονικά σφραγισμένα πρέπει , εφ ' όσον δεν είναι σφραγισμένα , να σημαίνονται με μελάνη ή διά πυράς με σφραγίδα σύμφωνα με τον αριθ . 28 και η οποία φέρει στο κέντρο , αντί του αριθμού κτηνιατρικής εκγρίσεως του σφαγείου , τον αριθμό του εργαστηρίου τεμαχισμού .  32 . Οταν τεμάχια σφαγίου ή παραπροϊόντα αποστέλλονται συσκευασμένα , μία σφραγίδα σύμφωνα με τους αριθμούς 28 και 31 πρέπει να εναποτίθεται επί ευδιακρίτου ετικέττας , επικολλουμένης επί της συσκευασίας .  Η ετικέττα αυτή φέρει επί πλέον τις ακόλουθες ενδείξεις :  - τον αριθμό σειράς ,  - την ανατομική περιγραφή των τεμαχίων ή των παραπροϊόντων ,  - την ένδειξη του είδους του ζώου στο οποίο ανήκουν τα τεμάχια ή τα παραπροϊόντα ,  - το καθαρό βάρος κατά μονάδα συσκευασίας .  Αντίγραφο της ετικέττας αυτής πρέπει να τίθεται στο εσωτερικό κάθε μονάδος συσκευασίας .  33 . Μόνο το ιώδες του μεθυλίου δύναται να χρησιμοποιείται για τη σφράγιση με μελάνη .  ΚΕΦΑΛΑΙΟ VIII  Πιστοποιητικό καταλληλότητος  34 . Το πιστοποιητικό καταλληλότητος το οποίο συνοδεύει τα κρέατα κατά τη μεταφορά τους στη χώρα προορισμού , πρέπει να χορηγείται από επίσημο κτηνίατρο κατά τη στιγμή της φορτώσεως . Πρέπει να συντάσσεται τουλάχιστον στη γλώσσα της χώρας προορισμού και να περιέχει τις πληροφορίες που προβλέπονται στο υπόδειγμα του παραρτήματος ΙΙ .  ΚΕΦΑΛΑΙΟ ΙΧ  Εναποθήκευση  35 . Τα νωπά κρέατα που προορίζονται για τις ενδοκοινοτικές συναλλαγές πρέπει να ψύχονται αμέσως μετά την επιθεώρηση που πραγματοποιείται μετά τη σφαγή και να διατηρούνται μονίμως σε εσωτερική θερμοκρασία κατώτερη ή ίση των + 7 °C για τα σφάγια και τα τεμάχια αυτών και + 3 °C για τα παραπροϊόντα .  ΚΕΦΑΛΑΙΟ Χ  Μεταφορά  36 . Τα νωπά κρέατα πρέπει να μεταφέρονται μέσα σε οχήματα ή μηχανικά μέσα μολυβδοσφαγισθέντα , τα οποία είναι κατασκευασμένα και εξοπλισμένα κατά τρόπο ώστε οι θερμοκρασίες που προβλέπονται στο κεφάλαιο ΙΧ να εξασφαλίζονται καθ ' όλη τη διάρκεια της μεταφοράς .  37 . Τα οχήματα ή μηχανικά μέσα τα οποία προορίζονται για τη μεταφορά των κρεάτων αυτών πρέπει να ανταποκρίνονται στις ακόλουθες απαιτήσεις :  α ) τα εσωτερικά τοιχώματα αυτών ή κάθε άλλο τμήμα που δύναται να έρθει σε επαφή με τα κρέατα πρέπει να έχει κατασκευασθεί από υλικά ανθεκτικά στη διάβρωση και μη δυνάμενα να αλλοιώσουν του οργανοληπτικούς χαρακτήρες των κρεάτων ούτε να καταστήσουν ταύτα επιβλαβή για την ανθρώπινη υγεία  τα τοιχώματα αυτά πρέπει να είναι λεία και να καθαρίζονται και να απολυμαίνονται εύκολα   β ) πρέπει να είναι εφοδιασμένα με αποτελεσματικές συσκευές οι οποίες εξασφαλίζουν την προστασία των κρεάτων από τα έντομα και τη σκόνη και να είναι στεγανά κατά τρόπο ώστε να αποφεύγεται κάθε διαρροή υγρών   γ ) πρέπει για τη μεταφορά των σφαγίων , των ημίσεων σφαγίου ή των τεταρτημορίων , να είναι εφοδιασμένα με στηρίγματα αναρτήσεως , από υλικά ανθεκτικά στη διάβρωση τοποθετημένα σε τέτοιο ύψος ώστε τα κρέατα να μη δύνανται να εφάπτονται του δαπέδου  η διάταξη αυτή δεν εφαρμόζεται στα κατεψυγμένα κρέατα που είναι εφοδιασμένα με υγιεινή συσκευασία .  38 . Τα οχήματα και τα μηχανικά μέσα που προορίζονται για τη μεταφορά των κρεάτων δεν δύνανται σε καμιά περίπτωση να χρησιμοποιούνται για τη μεταφορά ζώντων ζώων ή κάθε άλλου προϊόντος το οποίο δύναται να αλλοιώσει ή να μολύνει τα κρέατα .  39 . Κανένα άλλο προϊόν δεν δύναται να μεταφέρεται συγχρόνως με κρέατα μέσα στο ίδιο όχημα ή μηχανικό μέσο . Επι πλέον , οι στόμαχοι πρέπει να μεταφέρονται μόνο εφ ' όσον έχουν λευκανθεί , οι κεφαλές και τα άκρα εφ ' όσον έχουν υποστεί εκδορά ή ζεματισθεί και αποτριχωθεί .  40 . O καθαρισμός και η απολύμανση των οχημάτων και των μηχανικών μέσων τα οποία χρησιμοποιούνται για τη μεταφορά των κρεάτων πρέπει να διενεργούνται αμέσως μετά την εκφόρτωση .  41 . Τα σφάγια , τα ημίσεα σφαγίου και τα τεταρτημόρια , εξαιρέσει του κατεψυγμένου κρέατος που είναι συσκευασμένο σύμφωνα με τους όρους και τις απαιτήσεις της υγιεινής , πρέπει να μεταφέρονται πάντα ανηρτημένα . Τα άλλα τεμάχια καθώς και τα παραπροϊόντα πρέπει να αναρτώνται ή να τοποθετούνται επί υποστηριγμάτων , εφ ' όσον δεν περιέχονται εντός συσκευασίας ή ευρίσκονται εντός δοχείων από υλικά ανθεκτικά στη διάβρωση . Τα υποστηρίγματα αυτά , τα μέσα συσκευασίας ή τα δοχεία πρέπει να είναι σύμφωνα με τις απαιτήσεις  της υγιεινής . Τα εντόσθια πρέπει πάντοτε να μεταφέρονται εντός μέσων συσκευασίας ανθεκτικών και αδιαβρόχων στα υγρά και τις λιπαρές ουσίες . Αυτά δύνανται να επαναχρησιμοποιούνται μόνο αφού καθαρισθούν και απολυμανθούν .  42 . Ο επίσημος κτηνίατρος πρέπει να βεβαιώνεται πριν από την αποστολή , ότι τα οχήματα ή τα μηχανικά μέσα μεταφοράς καθώς και οι συνθήκες φορτώσεως είναι σύμφωνες με τους όρους υγιεινής που καθορίζονται στο παρόν κεφάλαιο .  ΠΑΡΑΡΤΗΜΑ ΙΙ  ΥΠΟΔΕΙΓΜΑ  ΠΙΣΤΟΠΟΙΗΤΙΚΟ ΚΑΤΑΛΛΗΛΟΤΗΤΟΣ  για τα νωπά κρέατα που προορίζονται για Κράτος Μέλος της ΕΟΚ ( 4 )  Αριθ .  Χώρα αποστολής  Υπουργείο  Υπηρεσία  Στοιχεία ... ( προαιρετικό )  Ι . Αναγνώριση :  Κρέατα από ... ( είδος ζώου )  Είδος τεμαχίων  Ειδος συσκευασίας  Αριθμός τεμαχίων ή μονάδων συσκευασίας  Καθαρό βάρος  ΙΙ . Προέλευση των κρεάτων :  Διεύθυνση ( -σεις ) και αριθμός ( -οί ) κτηνιατρικής εγκρίσεως του ( -ών ) εγκεκριμένου ( -ων ) σφαγείου ( -ων )  Διεύθυνση ( -σεις ) και αριθμός ( -οί ) κτηνιατρικής εγκρίσεως του ( -ών ) εγκεκριμένου ( -ων ) εργαστηρίου ( -ων ) τεμαχισμού  ΙΙΙ . Προορισμός των κρεάτων :  Τα κρέατα αποστέλλονται από ... ( τόπος αποστολής )  σε ... ( χώρα και τόπος προορισμού )  με το εξής μεταφορικό μέσο ( 5 )  Ονομα και διεύθυνση του αποστολέως  Ονομα και διεύθυνση του παραλήπτου  IV . Βεβαίωση καταλληλότητος :  Ο υπογεγραμμένος επίσημος κτηνίατρος βεβαιώνω :  α ) ότι τα ανωτέρω αναφερόμενα κρέατα ( 6 ) / ότι τα ανωτέρω αναφερόμενα μέσα συσκευασίας ( 6 ) φέρουν τη σφραγίδα με την οποία βεβαιώνεται ότι τα κρέατα προέρχονται εξ ολοκλήρου από ζώα σφαγέντα σε εγκεκριμένα σφαγεία   β ) ότι τα κρέατα έχουν κριθεί κατάλληλα για την ανθρώπινη κατανάλωση κατόπιν κτηνιατρικής επιθεωρήσεως που πραγματοποιήθηκε σύμφωνα με την οδηγία περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων   γ ) ότι τα κρέατα έχουν τεμαχισθεί σε εγκεκριμένο εργαστήριο τεμαχισμού ( 6 )   δ ) ότι τα κρέατα έχουν / δεν έχουν υποβληθεί σε τριχινοσκοπική εξέταση ( 6 )   ε ) ότι τα οχήματα και τα μηχανικά μέσα μεταφοράς καθώς και οι συνθήκες φορτώσεως αυτής της αποστολής είναι σύμφωνες με τις απαιτήσεις της υγιεινής , που καθορίζονται στην προαναφερομένη οδηγία .  Εγινε στ ... την ...  Υπογραφή του επισήμου κτηνιάτρου  ( 1 ) ΕΕ αριθ . 134 της 14.12.1962 , σ . 2871/62 .  ( 2 ) ΕΕ αριθ . 121 της 29.7.1964 , σ . 2028/64 .  ( 3 ) ΕΕ αριθ . 30 της 20.4.1962 , σ . 945/62 .  ( 4 ) Νωπά κρέατα : σύμφωνα με την οδηγία που αναφέρεται στο IV κεφάλαιο εδάφιο β ) του παρόντος πιστοποιητικού , όλα τα τμήματα κατοικιδίων ζώων , τα οποία είναι κατάλληλα για την ανθρώπινη κατανάλωση , τα οποία ανήκουν στα βοοειδή , χοιροειδή , προβατοειδή , αιγοειδή , καθώς και στα μόνοπλα και δεν έχουν υποβληθεί σε καμία επεξεργασία δυναμένη να εξασφαλίζει τη συντήρησή τους . Εν τούτοις , τα κρέατα τα συντηρούμενα διά του ψύχους θεωρούνται ως νωπά .  ( 5 ) Για τα βαγόνια και τα φορτηγά σημειώνεται ο αριθμός μητρώου και για τα αεροπλάνα , ο αριθμός πτήσεως .  ( 6 ) Διαγράφεται η περιττή ένδειξη .